**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2022-07-14 Nr. TAR-78

Posėdžio data – 2022 m. liepos 12 d.

Pradžia – 13.00 val. (nuotoliniu būdu)

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Arvydas Cesiulis, Artūras Razbadauskas, Antanas Kontautas, Alina Velykienė. Nedalyvauja Vaida Raugelė, Jurij Šeršniov.

Posėdyje dalyvauja: Socialinės paramos skyriaus vedėja A. Liesytė, Socialinės paramos skyriaus vyr. specialistė A. Kirslytė, Socialinio būsto skyriaus vedėja L. Murauskienė, Savivaldybės administracijos vyr. patarėjas D. Petrolevičius, Turto valdymo skyriaus vedėjas E. Simokaitis, Personalo skyriaus vyr. specialistė E. Dimšienė, Tarybos ir mero sekretoriato vyresn. patarėja A. Digrienė.

DARBOTVARKĖ:

1. Dėl savivaldybės būsto nuomos sąlygų pakeitimo. Pranešėja L. Murauskienė.

2. Atstovo delegavimas į Bendruomeninių organizacijų tarybą. Pranešėja D. Petrolevičius.

3. Dėl savivaldybės būstų ir neįrengtos palėpės dalies pardavimo. Pranešėjas E. Simokaitis.

4. Dėl Klaipėdos miesto savivaldybės tarybos 2014 m. liepos 31 d. sprendimo Nr. T2‑156 „Dėl Klaipėdos miesto nevyriausybinių organizacijų tarybos nuostatų patvirtinimo“ pakeitimo. Pranešėja A. Liesytė.

5. Dėl Klaipėdos miesto savivaldybės tarybos 2012 m. liepos 26 d. sprendimo Nr. T2-203 „Dėl biudžetinės įstaigos Klaipėdos miesto globos namų socialinės globos paslaugos kainos nustatymo“ pakeitimo. Pranešėja A. Liesytė.

6. Dėl Klaipėdos miesto savivaldybės biudžetinių įstaigų vadovų darbo apmokėjimo sistemos aprašo patvirtinimo. Pranešėja E. Dimšienė.

Patvirtinta (už-5).

1. SVARSTYTA. Savivaldybės būsto nuomos sąlygų pakeitimas.

Pranešėja – L. Murauskienė. Siūlo patenkinti savivaldybės būstų Vingio g. 35-(duomenys neskelbtini), Klaipėdoje ir Žardininkų g. 7-(duomenys neskelbtini), Klaipėdoje, nuomininkų D. K. ir R. D. prašymus pakeisti nuomos sąlygas ir nuomoti jiems būstą socialinio būsto sąlygomis. Teisę į būsto nuomos sąlygų pakeitimą nuomininkai pagrindė pateikta Metine gyventojo (šeimos) turto deklaracija už praėjusius kalendorinius 2021 metus.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, A. Cesiulis, A. Razbadauskas, A. Kontautas, A. Velykienė), prieš – 0, susilaiko – 0.

2. SVARSTYTA. Atstovo delegavimas į Bendruomeninių organizacijų tarybą.

Pranešėja – D. Petrolevičius. Primena, kad patvirtintuose Klaipėdos miesto savivaldybės bendruomeninių organizacijų tarybos nuostatų pakeitimuose numatyta, kad BO taryba sudaroma Savivaldybės tarybos sprendimu laikantis šio principo: ne daugiau kaip ½ šios tarybos narių sudaro Savivaldybės institucijų ir įstaigų atstovai ir ne mažiau kaip ½ tarybos narių sudaro BO, veikiančių Savivaldybės teritorijoje, atstovai. Iš Savivaldybės institucijų ir įstaigų turi būti deleguojami 5 atstovai, iš kurių po 1 deleguoja ir Sveikatos ir socialinių reikalų komitetas.

NUTARTA. Deleguoti į Bendruomeninių organizacijų tarybą Antaną Kontautą.

Pritarta bendru sutarimu.

3. SVARSTYTA. Savivaldybės būstų ir neįrengtos palėpės dalies pardavimas.

Pranešėjas – E. Simokaitis. Teigia, kad šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, neįrengtos palėpės dalį ir atlikti pardavimo procedūras.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, A. Cesiulis, A. Razbadauskas, A. Kontautas, A. Velykienė), prieš – 0, susilaiko – 0.

4. SVARSTYTA. Klaipėdos miesto savivaldybės tarybos 2014 m. liepos 31 d. sprendimo Nr. T2‑156 „Dėl Klaipėdos miesto nevyriausybinių organizacijų tarybos nuostatų patvirtinimo“ pakeitimas.

Pranešėja – A. Liesytė. Pažymi, kad sprendimo projektas parengtas tam, kadKlaipėdos miesto nevyriausybinių organizacijų tarybos nuostatai atitiktų Lietuvos Respublikos nevyriausybinių organizacijų plėtros įstatymą.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, A. Cesiulis, A. Razbadauskas, A. Kontautas, A. Velykienė), prieš – 0, susilaiko – 0.

5. SVARSTYTA. Klaipėdos miesto savivaldybės tarybos 2012 m. liepos 26 d. sprendimo Nr. T2-203 „Dėl biudžetinės įstaigos Klaipėdos miesto globos namų socialinės globos paslaugos kainos nustatymo“ pakeitimas.

Pranešėja – A. Liesytė. Sako, kad spendimo projekto tikslas – patvirtinti naujas socialinės globos kainas biudžetinėje įstaigoje Klaipėdos globos namai. Biudžetinės įstaigos Klaipėdos globos namų socialinės globos paslaugų kainos patvirtintos 2012 m. Šios patvirtintos kainos neatitinka teikiančių socialinės globos paslaugų įstaigų kainų rinkos Klaipėdos apskrityje ir Lietuvoje.

A. Velykienė siūlo paslaugų kainų keitimą (paslaugų kainos didinimą) atlikti per 2 kartus, kad ne iš karto, taip ženkliai, pacientai pajaustų kainos didėjimą.

A. Cesiulis siūlo pritarti pateiktam sprendimo projektui.

A. Liesytė prašo komiteto pavesti jos skyriui rengti sprendimo projektą – tvirtinti paslaugų kainas kiekvienais metais (indeksuoti atsižvelgiant į infliaciją arba defliaciją).

A. Velykienė mano, kad tikslinga kiekvienais metais nusistatyti indeksavimo dydį.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, A. Cesiulis, A. Razbadauskas, A. Kontautas, A. Velykienė), prieš – 0, susilaiko – 0.

6. SVARSTYTA. Klaipėdos miesto savivaldybės biudžetinių įstaigų vadovų darbo apmokėjimo sistemos aprašo patvirtinimas.

Pranešėja – E. Dimšienė. Pažymi, kad siekiama patvirtinti Klaipėdos miesto savivaldybės biudžetinių įstaigų vadovų darbo apmokėjimo sistemos aprašą (toliau - Aprašas) pagal LR Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatyme (toliau Įstatymas), LR Darbo kodekse, kituose biudžetinių įstaigų vadovų darbo santykius reglamentuojančius teisės aktuose reglamentuotas nuostatas, aiškiau detalizuoti darbo užmokestį, nustatant skirtingų sričių įstaigų vadovams pastoviosios dalies didinimo kriterijus, apibrėžiant pareiginės algos kintamosios dalies dydžių ribas, reglamentuoti kitus su Klaipėdos miesto savivaldybės biudžetinių įstaigų vadovų darbo santykiais susijusius klausimus ir taip sukurti vieningą vadovų darbo užmokesčio nustatymo sistemą, motyvuojančią toje pačioje srityje dirbančius vadovus.

E. Dimšienė, A. Digrienė atsako į klausimus.

A. Velykienė teigia, kad Apraše trūksta dalies apie įstaigos vadovų blogą darbą, finansinę drausmę. Mano, kad gal tikslinga prie Aprašo pridėti priedą apie minimalias užduotis įstaigų vadovams.

NUTARTA. Pritarti pateiktam sprendimo projektui.

BALSUOTA: už – 5 (K. Bagdonas, A. Cesiulis, A. Razbadauskas, A. Kontautas, A. Velykienė), prieš – 0, susilaiko – 0.

Posėdis baigėsi 14.00 val.

Posėdžio pirmininkas Kazys Bagdonas

Posėdžio sekretorė Lietutė Demidova